S-764/2008

Ár 2008, mánudaginn 9. júní, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 764/2008: Ákæruvaldið (L-kvk-nf K-kvk-nf) gegn S-kk-þgf E-kk-þgf, sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 16. maí sl. á hendur ákærða, S-kk-þgf E-kk-þgf, kt. [...], Skúlagötu 61a, Reykjavík, fyrir líkamsárás, með því að hafa skömmu eftir miðnætti aðfaranótt þriðjudagsins 13. júní 2006, skallað B-x-x M-x-x S-x-x E C-x-x, kt. [...], í andlitið á heimili þess síðarnefnda að Rauðarárstíg 3 í Reykjavík, þannig að höggið kom á framtennur í efri gómi með þeim afleiðingum að tönn nr. 1 til hægri í efri gómi brotnaði auk þess sem tönn númer 1 og tönn númber 2 vinstra megin í efri gómi losnuðu ásamt því sem blæddi á mótum tanna og tannholds.

Telst framangreind háttsemi ákærða varða við ákvæði 1. mgr. 217. gr. almennra hegningalaga, nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Þess er krafist að ákærði verði dæmdur til refsingar.

Í málinu gerir B-kk-nf Þ-kk-nf, lögfræðingur, í umboði L-kvk-ef J-kvk-ef hæstaréttarlögmanns, þá skaðabótakröfu fyrir hönd B-x-x M-x-x S-x-x E C-x-x, að ákærði S-kk-nf verði dæmdur til greiðslu fébóta, samtals að fjárhæð kr. 397.008, sem sundurliðast þannig, að gerð er krafa um kr. 300.000 í miskabætur, kr. 28.008 vegna útlagðs kostnaðar, kr. 19.500 vegna tannlæknakostnaðar og kr. 50.000 vegna lögmannsaðstoðar. Gerð er krafa um vexti samkvæmt IV. kafla vaxtalaga nr. 38/2001, af fjártjóni og miska, frá 13. júní 2006 fram til 8. desember 2006 er einn mánuður var liðinn frá birtingu bótakröfunnar, en krafist er dráttarvaxta samkvæmt VI. kafla vaxtalaga frá þeim degi til greiðsludags, sbr. 9. gr. laganna.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 30 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Ákærði hefur samþykkt að greiða skaðabætur fyrir fjárhagstjón, eins og krafist er, en hafnar því að greiða bætur fyrir miska. Dómarinn álítur brot ákærða hafa valdið tjónþola nokkrum miska og er miski hans metinn 150.000 krónur. Ber að dæma ákærða til þess að greiða B-x-x M-x-x S-x-x E. C-x-x, kt. [...], 247.008 krónur í skaðabætur ásamt almennum vöxtum samkvæmt 4. gr. laga um vexti og verðtryggingu nr. 38, 2001, frá 13. júní 2006 til 8. desember 2006 en þaðan í frá með dráttarvöxtum samkvæmt III. kafla laganna til greiðsludags.

Kostnað leiddi ekki af málinu.

DÓMSORÐ:

Ákærði, S-kk-nf E-kk-nf, sæti fangelsi í 30 daga. Frestað er því að framkvæma refsingu þessa og fellur hún niður að liðnum 3 árum frá dómsuppsögu að telja, haldi ákærði almennt skilorð.

Ákærði greiði B-x-x M-x-x S-x-x E. C-x-x, kt. [...], 247.008 krónur í skaðabætur ásamt almennum vöxtum, frá 13. júní 2006 til 8. desember 2006 en eftir það með dráttarvöxtum samkvæmt III. kafla laganna til greiðsludags.

P-kk-nf G-kk-nf